paragraph_text: U-Boot jest naziv za njemačke podmornice, a potječe od istoimene njemačke riječi U-Boot Međunarodna fonetska abeceda<small>&nbsp;( poslušaj)</small> koja je pak kratica za Unterseeboot (podvodni brod) i odnosi se na njemačke vojne podmornice korištene u Prvom i Drugom svjetskom ratu. Iako bi u teoriji U-Bootovi mogli biti korisno oružje u floti protiv ratnih brodova neprijateljske ratne mornarice, u praksi je njihova najučinkovitija uloga u ekonomskom ratovanju (trgovinskim prepadima) gdje provode pomorsku blokadu protiv neprijateljskog brodovlja. Primarni ciljevi U-Bootova na bojištima u oba svjetska rata bili su trgovački konvoji koji su dopremali opskrbu iz Kanade, Britanskoga Carstva i Sjedinjenih Država na otoke Velike Britanije. Austrougarske podmornice u Prvome svjetskom ratu također su se nazivale U-Bootovima.